سَکسَنسککیزینجی درس
فعل (17)
فعللرده زامان:
*ایندیکی زامان
ایندیکی زامان ایشین دانیشیلان واخت باش وئردیگینى بیلدیریر. ایندیکى زامانین علامتلرى دؤرد چئشیدلى "یر (ir)، ێر (ır)، ور (ur)، ۆر (ür)"دن عیبارتدیر: آلیر، گلیر، وورور، گؤرور، ...
اگر فعلین کؤکو سسلى ایله قورتارسا، ایکى سسلینى بیرى-بیریندن آییرماق اۆچۆن سسسیز "ى" حرفى، اونلارین آراسینا آرتیریلار: دئییرم، اوخویورام، ...
ایندیکى زامانین اینکار علامتى "ما-مه" و یا فقط "م" حرفیدیر. اگر "ما-مه" اولسا، ایکى سسلى آراسیندا بیر سسسیز "ى"ده آرتیریریق: آلماییر، و اگر فقط "م" گلسه: آلمیر.
دئمک خبر شکلینده اولان ایندیکى زامان فعللرینده عین زاماندا ایکى ایش گؤرولور. مثلا "من اوخورام" جۆملهسینده هم "من" اوخوماق ایشینى ایجرا ائدیرم، هم ده عین زاماندا گؤردویوم ایش بارهده خبر وئریرم.
ایندیکى زامانین دا "غیر شهودى" شکلى واردیر کى، کئچمیش زامانى بیلدیرر.
ایندیکى زامانین صرفى:
* تصدیق:
وورورام، وورورسان، وورور، ووروروق، وورورسوز(نوز)، وورورلار
* اینکار:
وورماییرام (وورمورام)، وورماییرسان (وورموسان)، وورماییر (وورمور)، وورماییریق (وورموروق)، وورماییرسینیز (وورمورسوز)، وورماییرلار (وورمورلار)
azb_Arab kas_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab kas_Arab azb_Arab pes_Arab azb_Arab